Mixeddoublen Kamilla Rytter Juhl/Thomas Laybourn er videre ved OL efter sikker sejr

Skagboen Kamilla Rytter Juhl og Thomas Laybourn spillede sig tirsdag aften dansk tid i kvartfinalerne i mixeddouble i badminton ved OL. Yujia Li og Hendri Kurniawan fra Singapore var barnemad for mixeddoublen. Første sæt blev vundet 21-12, mens andet sæt endte 21-14. I kvartfinalen venter indonesere Vita Marissa og Flandy Limpele, der er seedet som nummer tre i mixedouble.